غاصب صیہونیوں کے ہاتھوں مسجدالاقصی کی ایک بار پھر بے ادبی

فلسطینی ذرائع نے کا کہنا ہے کہ غاصب صیہونی آبادکاروں نے مسجدالاقصی میں داخل ہو کر مسلمانوں کے اس مقدس مقام کی ایک بار پھر بے حرمتی کی ہے۔

خبر کا کوڈ: 2673

تاریخ: 30 September 2018 - 19:58

مقدس دفاع نیوز ایجنسی کی رپورٹ کے مطابق، مسجدالاقصی میں داخل ہونے والے صیہونیوں میں مقبوضہ فلسطین کی پارلیمنٹ کا ایک ممبر بھی شامل ہے۔

فلسطینی ذرائع نے رپورٹ دی ہے کہ اتوار کے روز غاصب صیہونی آبادکار باب المغارجہ سے مسجدالاقصی میں داخل ہو گئے اور وہاں جارحیت کا مظاہرہ کیا۔

اس رپورٹ کے مطابق ان غاصب صیہونی آباد کاروں کو غاصب صیہونی حکومت کے فوجیوں اور پولیس اہلکاروں کی بھرپور حمایت حاصل تھی۔

تین سو زائد صیہونیوں نے مسجدالاقصی میں داخل ہونے کے بعد وہاں اشتعال انگیزی کا مظاہرہ کیا۔
دوسری جانب صیہونی سیکورٹی ذرائع نے دعوی کیا ہے کہ تحریک حماس کی جانب سے تجرباتی طور پر سات میزائل فائر کئے گئے ہیں۔

پیغام کا اختتام/